جمال وارثی

سید عبد الشکور تخلص جمال ؔ وارثی کی پیدائش 1894ءمیں علاقہ ادوھ کے شہر  بہرائچ کے محلہ قاضی پورہ میں ہوئی تھی۔ آپ کے والد  محکمہ پولیس میں سب انسپکٹر تھے۔
 حالات 
ڈاکٹر عبرت بہرائچی نقوش رفتگاں میں آپ کے بارے  میں لکھا ہے کہ جمال صاحب مولانا وارث حسن صاحب کے مریدین میں تھے۔نقوش رفتگاں از عبرت بہرائچی جن کا مزار لکھنؤ کی ٹیلے والی مسجد پہ ہے۔ آپ نے میٹرک تک  تعلیم حاصل کی تھی۔ آپ کی شادی مرحوم سید کلیم احمد صاحب کی چھوٹی بہن سے ہوئی تھی۔ آپ کا مولانا شاہ نعیم اللہ بہرائچیؒ خلیفہ حضرت مرزا مظہر جان جاناںؒ کے خاندان سے قریبی تعلق تھا۔ جمال وارثی ریاست نانپارہ میں  کافی وقت تک سربراہ کار کی حیثیت سے  اپنے فرائض انجام دئے ۔ آزادی کے بعد آپ نے کچھ دنوں تک حضرت سیف اللہ شاہ سجادہ نشین   خانکاہ بڑی تکیہ  میں منیجر کی حیثیت سے خدمات انجام دی۔ آپ کے پسماندگان میں ایک بیٹے شہر بہرائچ کے مشہور وکیل سید مسعود المنان ایڈوکیٹ   اور ایک بیٹی جو  پاکستان میں بیاہی ہے بقید حیات ہے  اس کے علاوہ آپ کے ایک صاحب زادے سید عبد المنان (شہر بہرائچ کے مشہور  ہاکی کھلاڑی  )اور تین بیٹوں کا انتقال ہو چکا ہے۔ 
ادبی خدمات 
جمال وارثی صاحب  کے بارے میں عبرت بہرائچی لکھتے ہیں کہ جمال صاحب عوامی شاعر نہ تھے بلکہ ادبی  نسیثت  میں شرکت ضرور کرتے تھے۔ سخنوارنِ بہرائچ میں ایک الگ مقام رکھتے تھے۔ علوم شعریہ کی بھی معلومات رکھتے تھے۔ اشعار پر گہری نظر رکھتے تھے۔ اس کے علاوہ  شہر کے معزز گھرانے سے جڑے ہونے کی وجہ سے عوام میں بھی مقبول تھے۔ کسی بھی نسیثت جب آپ موج میں ہوتے تو بڑے سے بڑے شاعر کی کمیوں کو نظر انداز نہیں  کرتے تھے بلکہ اپنی صلاحیات اور تنقیدی بصیرت کو بروئے کار لاتے اور اشعار کی خوبیوں اور کمیوں  کو  بتا دیتے  تھے۔ شعرا کرام ان سے خائف و  محتاط رہتے تھے۔ آپ کم گو مگر خوب گو تھے۔ شعر چھاں پھٹک کر کہتے تھے۔ ہمیشہ اچھا شعر کہنے کی کوشش کرتے تھے۔ ہمشہ شعر گوئی میں صفائی  وستھرائی کا خیال رکھتے تھے۔ آپ کا کلام ژاژ  خائی اور ہرزہ سرائی سے پاک  رہتا تھا۔ آپ کے کلام کا قلمی نسخہ آپ کے چھوٹے فرزند    شہر کے مشہور  سینیر وکیل سید مسعود المنان کے پاس  دو ڈائریوں کی شکل میں موجود ہے۔
وفات 
سید عبد الشکور جمالؔ وارثی کی  وفات 1959ء میں شہر بہرائچ میں ہوئی  اور تدفین احاطہ شاہ نعیم اللہ بہرائچی میں واقع خاندانی قبرستان میں شاہ نعیم اللہ بہرا ئچیصاحب کے قریب میں  ہوئی۔ 
نمونہ کلام 

 حوالہ جات 

نقوش رفتگاں از عبرتؔ بہرائچی
 قلمی نسخہ جمال وارثیؔ

زمرہ:1894ء کی پیدائشیں
زمرہ:1959ء کی وفیات
زمرہ:اتر پردیش کے شعرا

زمرہ:اردو شعرا
زمرہ:بھارتی مرد شعرا
زمرہ:بہرائچ کی شخصیات
زمرہ:بہرائچ کے شعراء
زمرہ:مسلم مصنفین
زمرہ:ہندستانی شعراء